ΣΜΙΚΑΓΟ
ΚΑΤΑΖΗΤΕΙΤΑΙ ΤΖΟΣ ΣΚΙΝΕΡ
Το να σε θέλουν όλοι είναι καλό
Εκτός αν το κόστος είναι υψηλό
Ο Τζος το 'σκασε με λεωφορείο, τι να πω; Λάθος; Συζητήστε, παρακαλώ
Κι η Μελίσα στοιχείο βρήκε αληθινό
Σκου μπι ντι ντου
Μπόμπι, μάντεψε.
Βρήκα την ατζέντα της Έλσι. Του νεκρού σόουγκερλ.
Ναι. Τη βρήκα στο καμαρίνι της όταν είπες να ψαχουλέψω.
Τέλος πάντων, έγραψε μια διεύθυνση στην ατζέντα.
Να πάω εκεί; Πρέπει να πάω, σωστά;
Για ρίξε εδώ μια ματιά.
Κάτσε. Γιατί καταζητείται;
Ο εραστής σου, ο πελάτης μου, ο Τζος για συντομία,
αποφάσισε να προσθέσει λίγα εμπόδια στην κούρσα μου δραπετεύοντας.
Τι; Γιατί να κάνει κάτι τέτοιο; Πού είναι; Μπορείς να τον βρεις;
Ελάχιστα πράγματα δεν μπορώ.
Να κάνω τους άλλους να βαρεθούν ή να δείχνω άσχημη με κοστούμι.
Μην ανησυχείς. Θα τον βρω πριν από την αυριανή δίκη.
Όχι. Φορτίστηκες συναισθηματικά ή είσαι άρρωστη;
Προτιμώ το δεύτερο.
Συγγνώμη.
Έλα.
Δηλαδή, έτσι.
Δεν είμαι καλή στο να παρηγορώ.
Με μεγάλωσαν γονείς που έκοβαν επιταγές για τα γενέθλια.
Όλα είναι τόσο δύσκολα εδώ και κάνα δυο χρόνια.
Και τώρα είμαστε εδώ και τώρα αυτό.
Νιώθω ότι πρέπει να πω κάτι παρηγορητικό,
μα ο άντρας σου βλάπτει τον εαυτό του με την απόδραση.
Φυσικά, είμαι άνθρωπος-θαύμα,
αλλά θα δυσκολευτώ πολύ με την αθώωσή του.
Μακάρι να μπορούσα να βοηθήσω κάπως.
Μπορείς. Ακολούθησε το στοιχείο. Βρες τον δολοφόνο. Είναι η μόνη του ελπίδα.
Θα κάνω ό,τι μπορώ. Απλώς ελπίζω να είναι καλά ο Τζος.
Καλημέρα, Τζοσηλιαχτίδα.
-Φρέσκο χυμό; Χάντρες; -Λουλούδια για τα μαλλιά σου;
Τα μαλλιά μου;
Θεέ μου. Το έχω ονειρευτεί πολλές φορές.
Τι χρονιά υποτίθεται ότι έχουμε;
Πού είμαι;
Σε μάντρα είμαστε;
Η μάντρα ενός είναι η ουτοπία κάποιου άλλου.
Τόφερ;
Καλώς ήρθες, Τζος, στο κοινόβιό μας, το μέρος συγκέντρωσης, το ομαδικό σπίτι.
Ναι, η γιαγιά μου πέθανε σε ένα τέτοιο.
Τι συμβαίνει; Είμαστε ασφαλείς εδώ; Μας κυνηγά η αστυνομία;
Φίλε, η αστυνομία πάντα μας κυνηγά.
Η επιβολή νόμου βραβεύει τους νταήδες.
Φαίνεσαι ανήσυχος.
Εσύ δεν είσαι; Το σκάσαμε από τη φυλακή.
Η Μελίσα θα έχει φρικάρει.
Με κάνει να δείχνω τελείως ένοχος.
Τι σκεφτόμουν κι ανέβηκα στο λεωφορείο;
Υποψιάζομαι ότι νιώθεις φορτωμένος, Τζος. Με πολλά. Είναι αλήθεια;
Να πω την αλήθεια, ναι.
Η ζωή ήταν δύσκολη τώρα τελευταία. Στη δουλειά, στο σπίτι.
Τζος, είσαι στρεσαρισμένος, εξαντλημένος, αγχωμένος.
Πρέπει να προσγειωθείς, να συντονιστείς και να αποτραβηχτείς.
Ώρα για μύηση στη φυλή.
Όχι, ευχαριστώ.
-Δεν είμαι ιδιαίτερα ομαδικός. -Μην ανησυχείς.
Θα γιορτάσουμε το ότι είμαστε ζωντανοί κι ότι είμαστε μαζί.
Πιο συγκεκριμένα;
Φλούμπι ουάμπα νούντι Ρίζο, Τσα Τσα, Ντούντι
Φλούμπι νούμπι ουίκι Ζούκο και Κενίκι
Έλα στην κοσμική καντάτα
Σε έναν κόσμο καινούργιο Άνοιξε τη δική σου καρδιά
Τώρα την αποκάλυψη θα χαρείς Τα βάσανα θα θυμηθείς
Το σύμπαν πιστεύει σ' εσένα δυνατά
-Κι εμείς! -Τέλεια, αλλά...
Υπάρχει φτώχεια, πόλεμος κι αδικία
Φανατισμός, μίσος, απληστία Και φόβος πολύς
Κόσμος πεθαίνει στον δρόμο Παλεύοντας να φάει μια μπουκιά μόνο
Η απάντηση είναι σαφής
Άκου καλά!
Όλοι πρέπει να μείνουμε γυμνοί
-Συγγνώμη, τι; -Σαν νεογέννητοι ας γίνουμε ξανά
Είναι υποχρεωτικό;
Υπάρχει λύση στην κατάσταση Της αγάπης η επανάσταση
Ας γυρίσουμε ξανά
Στην εποχή την παλιά
Σαν νεογέννητοι να γίνουμε ξανά
Πρέπει να μείνουμε γυμνοί
Βγάζουμε τα ρούχα μας όλοι
Όλοι ανεξαιρέτως
Κι αν νιώθουμε άνετα ντυμένοι;
Θα κάνατε μια εξαίρεση Είμαι βέβαιος γι' αυτό
Όχι! Για κάθε άντρα και γυναίκα ήρθε η ώρα
-Να ξεγυμνωθεί τώρα -Να ξεγυμνωθεί
-Τώρα όλα θα αποκαλυφθούν -Όλα θα αποκαλυφθούν
-Και τα πουλιά μας! -Τι;
-Όλοι πρέπει να μείνουμε γυμνοί -Θα μείνουμε γυμνοί
Σαν νεογέννητοι ας γίνουμε ξανά
-Μπα. -Υπάρχει λύση στην κατάσταση
Της αγάπης η επανάσταση
Ας γυρίσουμε ξανά
Στην εποχή την παλιά
Σαν νεογέννητοι ας γίνουμε ξανά
Τι λέτε να συμβιβαστούμε και να το κάνουμε προαιρετικό;
Πρέπει να μείνουμε γυμνοί
-Πρέπει να μείνουμε γυμνοί -Τα άνθη παντελόνια δεν φορούν
-Πρέπει να μείνουμε γυμνοί -Γιατί να φοράμε εμείς; Γιατί;
-Ναι -Πρέπει να μείνουμε γυμνοί
Πρέπει να μείνουμε γυμνοί
Όχι.
Βλέπω πολλές κρεατοελιές για τις οποίες ανησυχώ.
Καλώς ήρθατε στην οδό Κουίκ, την κακόφημη πλευρά του Σμικάγο.
Εδώ μένουν καθάρματα, χαραμοφάηδες
και η αδιάκριτη σκύλα που χώνει τη μύτη της παντού.
ΚΟΝΤΓΟΥΕΛ ΞΕΝΩΝΑΣ ΓΙΑ ΑΝΕΠΙΘΥΜΗΤΑ ΟΡΦΑΝΑ
Πάρτε δρόμο, παράσιτα! Δεν μπορείτε να απασχοληθείτε;
Μα θέλουμε να μάθουμε ορθογραφία και πρόσθεση.
Ναι; Κι εγώ θέλω τεράστια στήθη
και να γεμίσω την μπανιέρα με σαμπάνια, όχι χειροποίητο τζιν,
αλλά δεν είμαστε οι καπετάνιοι του πλοίου, σωστά;
Διαφορετική, αλλά ακόμα κακιά.
Γεια σας. Ψάχνω...
Καλημέρα, κυρία
Φαίνεσαι όμορφη Φαίνεσαι μόνη
Μάλλον χρειάζεσαι ένα παιδί Ή δύο ή τρία, αν θες πολύ
Σε τιμή οικονομική
Σε περίπτωση που αναζητάς εδώ Ένα διαβολάκι σωστό
Εδώ σου 'χω εμπόρευμα καλό Αλλά να ξεκαθαρίσω κάτι εγώ
Μιλάω ειλικρινά Δεν είναι καλά παιδιά
Τίποτα δεν εκτιμούν Ίσως είναι της πόλης τα χειρότερα παιδιά
Οπότε, πουλάτε τα ορφανά;
Κι εγώ
Είμαι γυναίκα με ανάγκες κι εγώ
Θέλω να κάνω αδικήματα κι εγώ
Με κάποιον συγκεκριμένο
Αν κι είμαι κάποια που δεν απολαμβάνει
Την πράξη που μητέρα σε κάνει
Με κάποιον τρόπο έγινα μία
Και βρέθηκα περιτριγυρισμένη Από ζιζάνια
Κορίτσια με κουκλάκια Αγόρια με μπαλάκια
Λατρεύω αυτά τα μπομπιράκια
Αξιολάτρευτα μικρά Κοίτα καλά
Πράγματι, έχω πολλά
Αυτό ίσως έχει ψείρες στα μαλλιά
Παίζει ζάρια συχνά Τρώει ποντίκια μικρά
Τον έπιασα δις Και τρις
Δεν είναι και καλοσυνάτα, θα δεις
Δεν αξίζουν όλα τέτοια τιμή
Άκου τη δική μου συμβουλή
Μείνε μακριά Από της πόλης τα χειρότερα παιδιά
Ναι, συγγνώμη. Δεν ήρθα για κάποιο ορφανό.
Είσαι σίγουρη; Στην ηλικία σου, θες είτε γάτες είτε φυτά
και κανένα από αυτά δεν θα σε φροντίσει όταν πεθαίνεις.
Όχι, ψάχνω αυτήν τη διεύθυνση. Οδός Κουίκ 17;
Φυσικά.
Εκεί μένει κάποιος πολύ ξεχωριστός.
Κάποιος καλοσυνάτος.
Ο Ντούλι Μπλάιτ, ο χασάπης.
Μπορεί να τρώω το κρέας του κάθε μέρα. Να το μαγαζί του.
ΦΡΕΣΚΟ ΚΡΕΑΣ ΣΧΕΔΟΝ ΚΑΘΕ ΜΕΡΑ
Μη δοκιμάσεις τίποτα πονηρό. Αλλιώς, θα σου στρίψω το λαρύγγι!
Πλάκα κάνω.
Ναι, λοιπόν, ευχαριστώ.
Σιχαίνομαι τη ζωή μου.
Τζος, τώρα που απέκτησες το χαμογελαστό προσωπάκι στο μάγουλο,
μπήκες επισήμως στη φυλή.
-Τέλεια. -Συμβαίνει κάτι;
Μπορώ να το ξαναζωγραφίσω.
-Δεν πετυχαίνω τα μάτια. -Όχι. Απλώς...
Όλο το σκηνικό με το βάψιμο, τη γύμνια,
την εγγύτητα με τα άλλα άτομα, δεν είναι το στιλ μου.
Η φυλή μας δεν αφορά μόνο αυτό, Τζος. Πολεμάμε και την κοινωνική αδικία.
Εναντιωνόμαστε στον Κρατ και τον σταθμό παραγωγής ρεύματος.
-Τον Οκτέιβιους Κρατ; -Είναι μπελάς.
-Μολύνει το περιβάλλον. -Φίλε!
Άθλιες συνθήκες εργασίας των υπαλλήλων του.
-Κρύο! -Εντάξει.
-Δίνει ψίχουλα ενώ ζει σαν βασιλιάς. -Τσακωτός!
Δεν είναι εύκολο να τα βάζεις με την εξουσία.
Ξεγυμνωνόμαστε και λέμε παραβολές εδώ και μήνες,
αλλά, για κάποιον λόγο, τίποτα δεν άλλαξε.
Θα υπάρχουν πιο αποτελεσματικοί τρόποι διαμαρτυρίας.
Κάποιος πρέπει να μάθει τη δύναμη των παραβολών.
-Δεν χρειάζεται. -Και την αξία της κοινότητας.
-Ο αμνός. -Ναι!
Τον αμνό! Τον αμνό χωρίς κοπάδι!
-Τι συμβαίνει; -Τον αμνό!
Τον αμνό χωρίς κοπάδι!
-Τον αμνό! Τον αμνό χωρίς κοπάδι! -Ευχαριστώ πολύ.
Κάποτε ήταν ένας μικρός αμνός...
που ένας κακός βοσκός τον είχε μαντρώσει μακριά από τα άλλα.
Δεν θέλω να είμαι μόνος.
Όχι. Ήδη το μισώ αυτό.
Τότε, μια μέρα,
έτυχε να περνά ένας καλός βοσκός και τον λυπήθηκε.
Ο καλός βοσκός κάλεσε τον αμνό στο κοπάδι του.
Αρνάκι, νομίζω ότι αυτή είναι η αρχή μιας όμορφης φιλίας.
-Εντάξει. -Σύντομα,
ο κακός βοσκός κατάλαβε ότι ο αμνός έλειπε.
Ένας ιπποπόταμος, δύο ιπποπόταμοι...
Στάσου! Για μισό λεπτό.
Εν τω μεταξύ, ο μοναχικός αμνός τα πήγαινε καλά στο νέο κοπάδι.
Τα κατάφερα, μαμά! Είμαι στην κορυφή του κόσμου!
Όταν ο κακός βοσκός πήγε να πάρει το χαμένο μέλος,
ο καλός βοσκός τού είπε...
Έξω!
Το ότι ο μικρός αμνός αποφάσισε να μείνει με το κοπάδι
ήταν ένα μάθημα για τη δύναμη και τη χαρά που βρίσκεται στην κοινότητα.
Είσαι καλός άνθρωπος, σωστά;
Γκλίτσα είναι αυτή ή χάρηκες που με πήρες στο κοπάδι;
Δεν έχω ακούσει πιο γελοία παραβολή.
Θα τινάξω τα μυαλά μου.
Λοιπόν, πώς σου φάνηκε;
Τα καταφέρατε.
Πολλή ενέργεια.
-Οι μιμήσεις; -Ναι;
Πραγματικά στο περίπου.
Αλλά, για να πω την αλήθεια, ανησυχώ για τη Μελίσα.
Θα ανησυχεί αν είμαι καλά.
-Είστε φοβεροί, αλλά πρέπει να τη βρω. -Τζος.
Είσαι καταζητούμενος. Δεν μπορείς να πας πουθενά.
Ας πάει κάποιος να τη βρει και να της πει τα καλά νέα.
-Άλεξ. -Χαρούμενη μέρα!
Όλα θα πάνε καλά, φίλε.
Έχω τον τέλειο τρόπο να σου φτιάξω το κέφι.
Ποιος θέλει να ξεγυμνωθεί ξανά;
Γεια σας.
Δεν με ξέρετε.
Αν και νομίζω ότι σας ξέρω... Μια άλλη εκδοχή σας.
Καλημέρα σας Μήπως πεινάτε;
-Λουκανικάκι; -Όχι.
Θέλετε ένα; Δύο; Ή τρία;
Σε τιμή μοναδική
Είναι όλο γέμισμα, ομολογώ Από τον μύλο τον καλό
Για ψήσιμο ή τηγάνι δεν έχει υλικό
Αναρωτιέμαι γιατί εγώ Το έφερα εδώ
Το κρέας είναι σκληρό και στεγνό
Ναι, ίσως είναι Της πόλης τα χειρότερα λουκάνικα
Όχι, ευχαριστώ. Είμαι η Μελίσα.
Και ήρθα όχι για το κρέας, αλλά γιατί... Λοιπόν...
Μια φίλη μιας φίλης. Ή... Όχι.
-Μια μακαρίτισσα μιας ζωντανής... -Μπες στο θέμα.
Η φίλη μου είχε μια συγκάτοικο, την Έλσι, η οποία πέθανε.
Η διεύθυνσή σας ήταν στην ατζέντα της. Θέλω να μάθω αν την ξέρατε ή όχι...
Ή αν ξέρετε κάτι, αλλά...
Όπως και να 'χει,
θα χαιρόμουν πολύ αν αφήνατε τον μπαλτά όσο μιλάμε.
Πειράζει;
Πέθανε η Έλσι, είπες;
Ναι. Λυπάμαι πολύ.
Ήταν η κοπέλα σας ή η κόρη σας; Ή...
Η Έλσι είναι...
ήταν συγκάτοικος της κόρης μου.
Η Τζένι είναι κόρη σας;
Η Έλσι μού φέρθηκε ευγενικά.
Επικοινωνούσε και μου έλεγε τι έκανε η Τζένι.
Γιατί δεν ρωτάτε ο ίδιος την Τζένι;
Έχω τους λόγους μου.
Δεν είναι χαρούμενη ιστορία.
Υπήρχε ένας χασάπης Που είχε μια γυναίκα κι ένα παιδί
Κι ένας πλούσιος άντρας που τους οδήγησε Σαν τα πρόβατα στη σφαγή
Προσπάθησε να κλέψει Τη γυναίκα του χασάπη
Κι όταν εκείνη αρνήθηκε Τη σκότωσε, η ζωή της εκλάπη
Το φταίξιμο έριξε στον χασάπη Κι όταν εκείνος ήταν φυλακή
Η κόρη του έγινε ενήλικη σωστή
Αναγκάστηκε να ερμηνεύσει σε σκηνή
Και για να είμαστε σαφείς
Σ' αυτό το σενάριο
Ο χασάπης είμαι εγώ
Μα ο πλούσιος θα πληρώσει Για τις αμαρτίες, θα το δεις
Κι αυτήν τη φορά Ο Ντούλι θα βγει νικητής
Υπάρχει ένα χρέος Που πρέπει να πληρωθεί
Όλα είναι έτοιμα Αίμα θα χυθεί
Ο θάνατος, ο θάνατος ο γλυκός Ανακούφιση θα φέρει τρελή
Από τον πόνο και το πάθος Και το πένθος και την ενοχή
Στο κάλεσμα θα ενδώσω
Όλους θα τους σκοτώσω
Καταρχάς, όχι.
Αλλά, λυπάμαι πολύ για ό,τι σας συνέβη, κύριε Μπλάιτ.
Εκείνοι θα λυπηθούν για ό,τι έκαναν στη σύζυγό μου, την Ντέζι.
Ο πλούσιος και όσοι του έκαναν πλάτες.
Οπότε, ο πλούσιος. Μήπως είναι ο Οκτέιβιους Κρατ;
Τον ξέρεις;
Θεέ μου.
Αν ο Κρατ σκότωσε τη γυναίκα σας, θα σκότωσε και την Έλσι.
Ήταν στο κλαμπ εκείνο το βράδυ. Κάτσαμε στο τραπέζι του.
-Πρέπει να το πω στην αστυνομία. -Στην αστυνομία;
Καλή επιτυχία στο να νοιαστούν. Ο Κρατ τούς κάνει ό,τι θέλει.
Άλλος ένας λόγος να αποδώσει δικαιοσύνη ο μπαλτάς μου.
Θα τον ονομάσω μπαλτά της δικαιοσύνης.
Καλό όνομα.
Ακούστε, κε Μπλάιτ, δεν μπορώ να βοηθήσω στα σχέδια εκδίκησης
και δεν εγκρίνω το "θα τους σκοτώσω όλους".
Απλώς πιστεύω ότι μπορείτε να ακολουθήσετε άλλα βήματα
προτού αντιγράψετε τον Λέδερφεϊς.
Ίσως να πλησιάσετε την Τζένι. Να της πείτε την αλήθεια.
Και να με δει όπως είμαι τώρα;
Διαλυμένος, ηττημένος, ένα φάντασμα του άντρα που ήμουν κάποτε.
Όχι.
Δεν θα άντεχα την αναπόφευκτη απόρριψη.
Η Τζένι δεν ξέρει ότι βγήκα από τη φυλακή κι ότι είμαι εδώ. Δεν πρέπει να το μάθει.
Κατανοητό.
Πάντως, θα την προσέχω για εσάς.
Θα το έκανες για μένα;
Γιατί;
Ας πούμε ότι μου θυμίζετε έναν παλιό φίλο.
Αλλά, στο μεταξύ, μη σκοτώσετε κανέναν, εντάξει;
Τουλάχιστον μέχρι να γυρίσω. Και θα γυρίσω.
Με τη στηθοπλευρά σας...
Να πάρει!
Πρέπει να λαδώσετε τους μεντεσέδες.
Γεια. Είσαι η Μελίσα;
Ναι.
Έχω μήνυμα από τον Τζος.
Κάτσε, από τον Τζος; Πού είναι;
-Θέλει να μάθεις ότι είναι καλά... -Πού είναι; Πρέπει να τον δω.
Με όλον τον σεβασμό,
θα ήταν πολύ πιο "μούρλια" αν έμενες εδώ.
Δεν νομίζω, κλόουν με αλλεργία στα σουτιέν.
Θα με πας σ' εκείνον. Τώρα.
Φίλε. Δεν ξέρω τι έχει μέσα αυτό το ψωμί,
αλλά νιώθω περιέργως καλά για όλα.
-Χάρη στη μαγεία της φυλής. -Και χάρη σε ό,τι έβαλε ο Μάικλ στο ψωμί.
-Ποιος; Εγώ;
Γεια.
Φυσικά.
Γεια, Μελ! Τα κατάφερες.
Καινούργιο λουκ για σένα.
Με μύησε η φυλή. Έχω μαλλιά τώρα. Είναι αληθινά.
Ναι, χαίρομαι πολύ για σένα και τα νέα σου μαλλιά.
Και χαίρομαι που είσαι ασφαλής.
Τι διάολο σκεφτόσουν; Το έσκασες από τη φυλακή;
Εντάξει, ναι. Ήταν μεγάλο λάθος.
Αλλά ήθελαν όλοι να το κάνω.
Οπότε, παρασύρθηκα από την ένταση της στιγμής.
Οι χίπηδες μπορούν να γίνουν πολύ πειστικοί.
Εντάξει. Για την ιστορία,
εγώ προσπαθώ να μάθω ποιος σκότωσε την Έλσι.
-Ναι. -Όσο εσύ μαστουρώνεις
με τα παιδιά των λουλουδιών. Βασικά, έχασα το όργιο, δικέ μου;
Όχι.
Δηλαδή, ναι.
Αλλά δεν ήταν αληθινό όργιο. Απλώς όλοι γδύθηκαν.
Αλλά ήταν σαν να γδύνεσαι σε αποδυτήρια.
-Ξέρεις, είναι... -Λυπάμαι. Τα έκανα θάλασσα.
Αλλά τώρα έχω πλήρη συνείδηση.
Κατανοώ τι διακυβεύεται.
Δεν θα ξαναφερθώ άτακτα. Σύμφωνοι;
-Εντάξει, ναι. Ό,τι πεις. Καλά. -Ναι. Είσαι η καλύτερη.
-Ποια είναι η παλιομοδίτισσα; -Ακούστε, παιδιά.
Θέλω να σας συστήσω την κυρά μου, τη Μελίσα.
Όχι και κυρά.
Γεια χαρά.
Σας ευχαριστώ που φροντίσατε τον Τζος, τον κύρη μου.
Εντάξει. Και για να ξέρετε, δεν είμαι παλιομοδίτισσα.
-Δοκίμασε το μαγικό μας ψωμί. -Όχι, ευχαριστώ.
-Δεν θέλω μαγικό ψωμί. -Εγώ θα φάω.
-Όχι. Δεν θα φας. -Όχι.
Δεν θα φάω.
Όχι επειδή δεν είμαι κουλ, εντάξει; Είμαι πολύ κουλ.
Ξέρετε κάτι; Βασικά, έχω μια ιδέα.
Λέτε ότι τα αφήνετε όλα ελεύθερα, σωστά;
Εντάξει. Ξέρετε.
Ναι. Θα το κάνω. Ναι.
Ναι! Μαντέψτε.
Κι αυτό ήταν ένα σουτιέν 68 δολαρίων.
Ξέρετε; Καμιά φορά πρέπει να λες "Ας πάει στον διάολο!"
Έχω δίκιο; Ναι.
Ποιος συμφωνεί; Αυτή, σωστά;
-Ναι. -Εσύ.
Ξενέρα. Και δεν μιλάω για όταν ξενερώνεις από το τσιγαριλίκι.
Ξέρετε; Δεν με νοιάζει που δεν με συμπαθείτε.
Δεν είμαστε στο λύκειο. Δεν με νοιάζει να μπω στη χαζή ομάδα σας.
Ήρθα να πάρω τον άντρα μου,
να παραδοθεί στην αστυνομία πριν από την αυριανή του δίκη.
Σωστά, Τζος;
Σωστά. Λυπάμαι, παιδιά.
Με καλεί το καθήκον.
-Θα μας λείψεις. -Φίλε.
Καλή επιτυχία στη δίκη.
Ευχαριστώ, Τόφερ.
Ελπίζω να βρεις την πόρτα για κάπου.
-Φίλε, σ' αγαπάω. -Σ' αγαπάω.
-Φίλε, σ' αγαπάω. -Όλα καλά.
Αρκετά μεγάλη αγκαλιά.
Έλα.
Φίλε.
Αντίο σε όλους.
-Ευχαριστώ για την παρέα. -Αντίο, Τζος.
Και για τα ναρκωτικά.
-Εντάξει. -Γεια.
-Όχι. Από δω. -Από δω πάμε.
ΔΙΚΑΣΤΗΡΙΟ ΣΜΙΚΑΓΟ
Και βέβαια το έκανε.
Έρχεται ένα πρωί στην πόλη και βρίσκεται στα χέρια του το αίμα ενός σόουγκερλ;
Ακριβώς. Μόνο ένας ένοχος θα το έσκαγε από τη φυλακή.
Τζαζ.
ΕΙΝΑΙ ΕΝΟΧΟΣ! (ΜΑΛΛΟΝ)
Έχω ένα προαίσθημα ότι δεν θα είναι δίκαιη δίκη.
Γεια.
-Πού είναι η Μπόμπι; -Δεν ξέρω.
Θέλω να της πω ότι ένοχος πρέπει να 'ναι ο Κρατ.
Συγγνώμη που άργησα. Ελπίζω να μην υπάρχουν...
ενστάσεις.
Πρόεδρε, να πλησιάσω στην έδρα;
Πολύ θα το ήθελα.
Δες εδώ, μικρέ.
Αν το δικαστήριο ευχαριστεί Και ξέρω ότι το κάνω
Ένα θέμα πρέπει να αντιμετωπιστεί
Άκουσα μια περιγραφή Ορκίζομαι πως δεν ευσταθεί
Σχετικά με την επιτυχία μου αυτή
Είμαι εδώ Τα πράγματα στη θέση τους θα βάλω
Μόνο δυο μεθόδους χρησιμοποιώ
Τη δικαιοσύνη για να επιβάλλω
Φρου φρου κι αρώματα Κάνουν τη δουλειά
Αν κι οι καθαρολόγοι καγχάζουν φανερά
Χρειάζεσαι απλώς Φρου φρου κι αρώματα
Την υπόθεση για να κερδίσεις
Αν κι οι άλλοι δικαστές Λένε "Τη δίκη θα ευτελίσεις"
Η εισαγγελία μπορεί να ξεκουραστεί
Πεπεισμένη ότι έκανε ό,τι μπορεί
Αρχίζω να φωνάζω Να σκούζω τα μάλα
Άλλος ένας γλιτώνει την κρεμάλα
Φρου φρου κι αρώματα Χρειάζεσαι απλώς
Κι εμπεριστατωμένα Να γνωρίζεις τα νομικά
ΠΕΙΣΤΗΡΙΟ Α
ΠΕΙΣΤΗΡΙΟ Β
ΠΕΙΣΤΗΡΙΟ Γ
ΑΘΩΟΣ!
Κι εμπεριστατωμένα να γνωρίζεις
Δικαστές κι ενόρκους ευχαριστώ
Δεν έχετε χρόνο, οπότε θα βιαστώ
Ο δρ Σκίνερ, πελάτης μου καλός
Πήγε στο κλαμπ για να φάει βραδινό
Σκόνταψε στην Έλσι, τη νεκρή
Λάθος συμπέρασμα βγάζει όποιος βιαστεί
Η πρώτη εντύπωση είναι κακή
Ήταν έμμεση απόδειξη Και θα αποδειχτεί
Η κατάθεση αντίποινα βρομά
Η δίωξη είναι κακοήθης γενικά
Η λύση είναι μία Να αθωωθεί πανηγυρικά
Φρου φρου κι αρώματα Χρειάζεσαι απλώς
Κι εμπεριστατωμένα να γνωρίζεις Στο πανεπιστήμιο τα αποστηθίζεις
Κι εμπεριστατωμένα Να γνωρίζεις τα νομικά
Ελπίζω να μη σας δίχασα.
-Το σώμα θέλει χρόνο για να αποφασίσει; -Όχι, κύριε πρόεδρε.
Το σώμα των ενόρκων βρίσκει ομόφωνα εκθαμβωτική την Μπόμπι Φλάναγκαν
και αθώο τον Τζος Σκίνερ.
Η υπόθεση κλείνει!
Γεια στο στόμα σου!
Τα καταφέραμε! Είσαι ελεύθερος!
Αυτό είναι καλό τέλος. Έχουμε το καλό μας τέλος.
Ναι! Έχεις δίκιο!
Ας φύγουμε από δω προτού γίνει κάτι άλλο.
ΑΘΩΟΣ ΟΛΩΣ ΠΑΡΑΔΟΞΩΣ
Υποσχεθήκατε πως θα κατηγορηθεί Πως εύκολα εκείνος θα παγιδευτεί
Μα η δική σας πλεκτάνη Ήταν άχρηστη, δεν πιάνει
-Λυπόμαστε. -Κάναμε ό,τι μπορούσαμε.
Γιατί περιτριγυρίζομαι από χαζούς;
Ηλίθιους και γυναίκες Που δεν παίζουν με τους κανόνες αυτούς
Πρώτα η γυναίκα του χασάπη Και τώρα η Έλσι Βέιλ
Γιατί στο να βρω γυναίκα Πάντα, πάντα αποτυγχάνω οικτρά;
Θεέ μου εκεί ψηλά
Γιατί το να αγαπηθώ Να είναι τέτοιος μπελάς;
Γιατί θέλω γυναίκες που δεν με θέλουν
Θέλω μόνο τις γυναίκες Που δεν με θέλουν
Πρέπει να αποκτήσω τις γυναίκες Που δεν με θέλουν
Κι αυτό πάντα σε τραγωδία καταλήγει
Βρε βρε βρε Ίσως βρήκαμε νικήτρια, να αυτή
Ομολογώ πώς η Μελίσα Σκίνερ Το ενδιαφέρον μού κινεί
Το επώνυμό της είναι Γκιμπλ
Ίσως για καλό να γίνονται όλα τελικά
Ίσως αυτή σε εξυπνάδα Τις άλλες να ξεπερνά
Κι εγώ μόνος δεν θα είμαι πια
Ίσως να σκοτώσω δυο τρυγόνια Με ένα σμπάρο λέω εγώ
Ίσως να σκοτώσουμε δυο τρυγόνια Με ένα
Δυο τρυγόνια Με ένα σμπάρο λέω εγώ
Φλούμπι ουάμπα νούντι
Ρίζο, Τσα Τσα, Ντούντι
Φλούμπι νούμπι ουίκι
Ζούκο και Κενίκι
Έλα στην κοσμική καντάτα
Σε έναν κόσμο καινούργιο Άνοιξε τη δική σου καρδιά
Τώρα την αποκάλυψη θα χαρείς Τα βάσανα θα θυμηθείς
Το σύμπαν πιστεύει σ' εσένα δυνατά
Κι εμείς!
Υπάρχει φτώχεια, πόλεμος κι αδικία
Φανατισμός, μίσος, απληστία Και φόβος πολύς
Κόσμος πεθαίνει στον δρόμο Παλεύοντας να φάει μια μπουκιά μόνο
Η απάντηση είναι σαφής
Άκου καλά!
-Όλοι πρέπει να μείνουμε γυμνοί -Θα μείνουμε γυμνοί
-Σαν νεογέννητοι ας γίνουμε ξανά -Νεογέννητοι ας γίνουμε ξανά
Υπάρχει λύση στην κατάσταση Της αγάπης η επανάσταση
Ας γυρίσουμε ξανά
Στην εποχή την παλιά
Νεογέννητοι ας γίνουμε ξανά
Πρέπει να μείνουμε γυμνοί
Υποτιτλισμός: Γκέλη Τόγια